20 dies naturals a comptar de l'endemà de la publicació d'aquesta convocatòria al DOGC, és a dir, des de les 07.00 h del dia 13 d'abril fins a les 23.59 h del dia 2 de maig de 2018, tots dos inclosos.
El formulari de sol·licitud de participació, per via telemàtica o presencial, que es troba en el Pas 1 "Sol·licitar i fer el pagament"
A l'efecte d'admissió a aquesta convocatòria es tindran en compte les dades que les persones participants hagin declarat a la sol·licitud de participació.
Per tant, qui incorri en inexactituds o falsedats podrà ser exclòs de la convocatòria en qualsevol moment.
En aquest sentit, la persona participant només haurà d'aportar la documentació que acrediti el compliment dels requisits exigits en la convocatòria i, si s'escau, la documentació acreditativa dels mèrits quan el Tribunal Qualificador acordi i faci pública la data o dates de presentació de la documentació acreditativa dels requisits, dels mèrits o de qualsevol altra documentació, que la persona participant haurà de presentar als llocs establerts a la base 3.1.b).
Tenir la nacionalitat espanyola o la d'un dels altres estats membres de la Unió Europea.
També hi poden ser admeses les persones incloses en l'àmbit d'aplicació dels tractats internacionals subscrits per la Unió Europea i ratificats per Espanya en els quals sigui d'aplicació la lliure circulació de treballadors.
Igualment, hi poden participar, sigui quina sigui la seva nacionalitat, el o la cònjuge d'espanyol o de nacional d'altres estats membres de la Unió Europea, sempre que no estigui separat de dret, i els seus descendents i els del cònjuge sempre que no estiguin separats de dret, siguin menors de 21 anys o més grans d'aquesta edat dependents, d'acord amb el que disposa l'article 57 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic.
En qualsevol cas, les persones participants que no tinguin la nacionalitat espanyola han d'acreditar documentalment la seva nacionalitat.
Haver complert 16 anys i no superar l'edat establerta per a la jubilació forçosa.
Estar en possessió o en condicions d'obtenir el títol de graduat/ada en educació secundària obligatòria, graduat/ada escolar, tècnic/a corresponent a cicles formatius de grau mitjà, tècnic/a auxiliar corresponent a formació professional de primer grau o un altre d'equivalent o superior.
Si es tracta d'un títol obtingut a l'estranger, cal disposar de l'homologació corresponent de l'òrgan competent.
Estar en possessió del permís de conduir vehicles de la categoria C, en vigor, o permisos equivalents d'acord amb la normativa aplicable.
Posseir els coneixements de nivell intermedi de català (B2) o superior.
Posseir els coneixements de llengua castellana corresponents al diploma d'espanyol (B2) o superior, en el cas que les persones participants no tinguin la nacionalitat espanyola, així com altres títols acadèmics oficials que acreditin el nivell de coneixement requerit per haver cursat els estudis necessaris per a la seva obtenció en aquesta llengua.
Posseir la capacitat física i psíquica necessàries per exercir les funcions pròpies de les places que cal cobrir.
No haver estat separat, mitjançant expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per accedir al cos o escala, o per exercir funcions similars a les que desenvolupava com a personal laboral.
En el cas de ser nacional d'un altre estat, no trobar-se inhabilitat o en una situació equivalent ni haver estat sotmès a sanció disciplinària o equivalent que impedeixi en el seu estat, en els mateixos termes, accedir a l'ocupació pública.
Haver satisfet la taxa d'inscripció que correspongui, d'acord amb el que s'estableix a continuació, sempre que no es trobi incurs en el supòsit d'exempció establert.
Per ser admeses en aquest procés selectiu, les persones participants han de posseir en el dia de finalització del termini de presentació de sol·licituds i mantenir fins al moment de la presa de possessió com a funcionari de carrera els requisits esmentats anteriorment, llevat dels corresponents a llengua catalana i llengua castellana.
- Amb bonificació per sol·licitud i pagament telemàtics: 23,90 euros
- Amb bonificació per membre de família monoparental o de família nombrosa de categoria general: 20,90 euros
- Amb bonificació per membre de família monoparental o de família nombrosa de categoria especial: 14,95 euros
- Amb bonificació per membre de família monoparental o de família nombrosa de categoria general i per sol·licitud i pagament telemàtics: 14,95 euros
- Amb bonificació per membre de família nombrosa de categoria especial i per sol·licitud i pagament telemàtics: 9,00 euros
Estan exemptes de fer el pagament de la taxa les persones participants que, dins el termini de presentació de sol·licituds de participació, es trobin en situació de desocupació i compleixin les dues condicions següents:
- Estar inscrit/a a l'Oficina de Treball del Departament de Treball, Afers Socials i Famílies o, si s'escau, de l'INEM.
- No percebre cap prestació econòmica.
Les persones participants autoritzen l'òrgan convocant a fer les comprovacions necessàries per acreditar les situacions d'exempció i de bonificació de l'import de la taxa, llevat que desmarquin la casella corresponent de la sol·licitud de participació.
En el cas que no s'autoritzi l'òrgan convocant, les persones participants han de presentar la documentació acreditativa de les situacions al·legades en els llocs de presentació de sol·licituds presencials que consten al PAS 1 i sempre dins del termini de presentació de sol·licituds.
c.1) En cas de sol·licitud telemàtica:
- En línia amb targeta bancària, a través de la plataforma Tràmits Gencat, un cop tramesa la sol·licitud telemàtica emplenant directament l'apartat "Mitjançant targeta de crèdit/dèbit".
- Carta de pagament: es pot utilitzar aquest mitjà quan es fa la inscripció a través de la plataforma Tràmits Gencat.
La carta de pagament s'ha d'imprimir i la taxa s'ha d'abonar a través dels caixers automàtics de qualsevol oficina de l'entitat col·laboradora Caixabank, SA.
c.2) En cas de sol·licitud presencial:
- Formulari de sol·licitud: en el cas que la persona participant opti per presentar la sol·licitud en suport paper, cal fer el pagament en qualsevol oficina de l'entitat col·laboradora BBVA-CX, abans que finalitzi el termini de presentació de sol·licituds.
- Transferència bancària, ingrés en compte o gir postal o telegràfic: si no es fa el pagament per algun dels mitjans esmentats en els apartats anteriors, l'ingrés es pot fer en el compte de BBVA-CX número ES47 0182 6035 45 0201607866.
S'hi haurà de fer constar el nom i els cognoms de la persona participant, l'import de la taxa i el número de registre de la convocatòria (81/2018), i s'haurà de presentar el resguard corresponent dins del termini de presentació de sol·licituds en els llocs de presentació de sol·licituds presencials que consten al PAS 1.
La manca de pagament, el pagament incomplet de la taxa o la no-acreditació, en el seu cas, a l'efecte d'exempció o bonificació de la taxa determinarà l'exclusió de la persona participant del procés selectiu en les llistes definitives de persones participants admeses i excloses.
El pagament de la taxa a l'entitat bancària no substitueix el tràmit de presentació de la sol·licitud en el termini i en la forma escaients.
La devolució de la taxa no és procedent en els supòsits d'exclusió de les proves selectives per causa imputable a la persona interessada.
Les publicacions oficials relatives a la convocatòria es duen a terme a través del Tauler d'anuncis de la Seu electrònica de la Generalitat de Catalunya e-Tauler.
Aquestes publicacions, així com la resta d'actes que se'n derivin, els continguts informatius i els models de documents a què fan referència aquestes bases, es poden consultar a la pàgina web del Departament d'Interior: http://interior.gencat.cat/ca/arees_dactuacio/bombers/convocatories/ i als taulers d'anuncis del Departament d'Interior, de la Direcció General de Prevenció, Extinció d'Incendis i Salvaments i dels serveis territorials del Departament d'Interior.
Informació sobre el procés selectiu
El procés selectiu és el de concurs oposició i consta de les fases següents:
La fase d'oposició està constituïda per les proves següents:
La fase de concurs no té caràcter eliminatori.
Es valoraran exclusivament els mèrits que s'indiquen a les bases de la convocatòria i en la forma que aquestes bases estableixen.
Aquest tràmit es pot sol·licitar per via telemàtica o presencial.
Aquest tràmit es pot fer per internet amb signatura digital, mitjançant certificat digital o amb IdCAT mòbil, o sense signatura digital.
Per tramitar la sol·licitud telemàtica es pot fer:
Amb signatura digital, mitjançant certificat digital o IdCAT mòbil:
Consultar les llistes provisionals
Finalitzat el termini de presentació de sol·licituds de participació, la Secretaria General del Departament d'Interior dictarà resolució en el termini màxim d'1 mes i declararà aprovada la llista provisional de persones admeses i excloses de la convocatòria.
A la resolució esmentada, que es publicarà al DOGC, s'indicaran els llocs on s'exposaran les llistes d'admesos i exclosos i els motius d'exclusió.
Els participants disposaran d'un termini de 10 dies hàbils, a comptar de l'endemà de la publicació al DOGC, per presentar al·legacions adreçades a esmenar els defectes imputables a elles o acreditar la documentació que se sol·licita o esmenar els defectes de la seva sol·licitud inicial.
Els participants que no esmenin dins d'aquest termini el defecte imputable a elles que n'hagi motivat l'exclusió, es considerarà que desisteixen de la seva petició i la seva sol·licitud s'arxivarà sense cap altre tràmit.
En qualsevol cas, els participants han de comprovar fefaentment no només que no figuren a la llista d'excloses, sinó que els seus noms figuren a la llista de persones admeses.
Consultar les llistes definitives
Una vegada transcorreguts 15 dies hàbils des de l'expiració del termini anterior es faran públiques, mitjançant resolució de la Secretaria General del Departament d'Interior que es publicarà al DOGC, les llistes definitives de persones participants admeses i excloses a la convocatòria i dels motius d'exclusió, amb indicació de la data, l'hora i el lloc de realització de la primera prova i de l'ordre d'actuació de les persones participants, i els llocs on s'exposaran les llistes esmentades.